b'\n_START_ARTICLE_\nHildebert III.\n_START_SECTION_\n\xc5\xbdivljenje\n_START_PARAGRAPH_\nHildebert je bil sin kralja Teoderika III. in Klotilde (ali Dode). Zgleda, da je bil kot vladar marioneta v rokah dvornega majordoma Pipina Herstalskega, \xc4\x8deprav je nekaj sodnih odlo\xc4\x8ditev, celo proti klanu Arnulfingov, sprejel po svoji volji. Njegov nadimek Pravi\xc4\x8dni ima edino opravi\xc4\x8dilo morda prav v teh razsodbah. V Liber Historiae Francorum je omenjen kot \xc2\xbbslaven mo\xc5\xbe\xc2\xab in \xc2\xbbsijajen vladar dobrega spomina, Hildebert, pravi\xc4\x8den kralj\xc2\xab._NEWLINE_Imel je sina in naslednika Dagoberta III., \xc5\xbeeno Edono pa so si izmislili kasneje. Mogo\xc4\x8de je, \xc4\x8deprav malo verjetno, da je bil njegov sin tudi Klotar IV.. Skoraj celo \xc5\xbeivljenje je pre\xc5\xbeivel v vili v Oiseu._NEWLINE_Med njegovim \xc5\xa1estnajst let trajajo\xc4\x8dim vladanjem je \xc5\xa1kof Avranchesa sveti Aubert leta 708 na zahtevo nadangela Mihaela ustanovil samostan Mont-Saint-Michel.\n_START_SECTION_\nSmrt\n_START_PARAGRAPH_\nUmrl je 23. aprila 711 v St Etienneu. Pokopan je v cerkvi sv. \xc5\xa0tefana v Choisy-au-Bacu pri Compi\xc3\xa8gneu. Nasledil ga je sin Dagobert III..\n_START_SECTION_\nZapu\xc5\xa1\xc4\x8dina\n_START_PARAGRAPH_\nPo njegovi smrti se je za\xc4\x8dela ju\xc5\xbena Galija osvobajati frankovske nadoblasti: Burgundija pod \xc5\xa1kofom Savarikom Auxerrskim, Akvitanija pod vojvodom Odom Velikim in Provansa pod patricijem Antenorjem.'